ตาอายุ70ปีมีอาการเวียนหน้าจนอ้วก และได้วัดความดันทำให้มีความดันต่ำมากบวกกับมีโรคไทรอยด์ที่รักษาอยู่ มีวิธีป้องกันไม่ให้ความดันกลับไปต่ำกว่าปกติไมคะ
สวัสดีค่ะ ความดันต่ำ เป็นภาวะความดันโลหิตในหลอดเลือดแดงต่ำกว่าปกติ หรือมีค่าความดันโลหิตต่ำกว่า 90/60 มิลลิเมตรปรอท สำหรับบางรายที่มีภาวะความดันเลือดต่ำ แต่ไม่พบอาการผิดปกติใด ๆ ไม่จำเป็นต้องรักษาค่ะ เพราะไม่มีอันตรายอย่างไรก็ดีความดันต่ำอาจเป็นภาวะที่บ่งบอกถึงโรคบางชนิดเช่น-โรคโลหิตจาง- ภาวะติดเชื้อในกระแสเลือดรุนแรง อาจมีไข้ ซึม ร่วมด้วย- ความผิดปกติที่เกี่ยวข้องกับการทำงานของหัวใจ เช่น ภาวะหัวใจเต้นช้า ลิ้นหัวใจมีปัญหา ภาวะกล้ามเนื้อหัวใจตายเฉียบพลัน- ความผิดปกติเกี่ยวกับระบบประสาทอัตโนมัติ- ปัญหาเกี่ยวกับระบบต่อมไร้ท่อ เช่น ภาวะขาดไทรอยด์ฮอร์โมน ภาวะต่อมหมวกไตทำงานบกพร่อง ระดับน้ำตาลในเลือดต่ำดังนั้นในกรณีนี้ถ้ามีโรคไทรอยด์อยู่ ควรปรึกษากับแพทย์ผู้รักษาไทรอยด์ค่ะ ว่าจำเป็นต้องมีการปรับยาเพื่อให้ระดับฮอร์โมนไทรอยด์เป็นปกติหรือไม่ ถ้าฮอร์โมนไทรอยด์กลับมาเป็นปกติแล้ว เรื่องความดันที่ต่ำอาจจะดีขึ้นได้ค่ะในระหว่างนี้รับประทานอาหารให้ครบ 5 หมู่ ดื่มน้ำมากๆ งดออกกำลังกายหนักหรือการเคลื่อนไหวเร็วๆ และตรวจเช็คความดันโลหิตอย่างสม่ำเสมอ หากมีอาการผิดปกติเช่นเวียนหัว หน้ามืด เป็นลม ใจสั่น คลื่นไส้ อาจมีความดันต่ำอย่างรุนแรงที่ต้องให้สารน้ำ ควรรีบพาไปพบแพทย์ที่รพ.ค่ะ